ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 152.96 കോടിയിലധികം വാക്സിന് ഡോസുകള്
ഉപയോഗിക്കാത്ത 19.69 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശ ങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. ഏവര്ക്കും കോവിഡ്-19 പ്രതിരോധ കുത്തിവയ്പു നല്കുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂണ് 21നാണ് തുടക്കമായത്. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,52,96,00,055
ബാക്കിയുള്ളത്
19,69,01,436
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 152.96 കോടിയിലധികം  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 19.69 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
ND MRD
(
പ്രധാനമന്ത്രിയുടെ ഓഫീസ്
ബി ജെ പി നേതാവ് ഭവാനി സിംഗിന്റെ നിര്യാണത്തിൽ പ്രധാനമന്ത്രിയുടെ അനുശോചനം
ഉത്തർ പ്രദേശ് ബി ജെ പി ജോയിന്റ് ജനറൽ സെക്രട്ടറി ശ്രീ ഭവാനി സിംഗിന്റെനിര്യാണത്തിൽ പ്രധാനമന്ത്രി അനുശോചനം രേഖപ്പെടുത്തി.
ഒരു ട്വീറ്റിൽ, ശ്രീ ഭവാനി സിംഗിന്റെ ദേഹവിയോഗത്തിൽ ദുഃഖം രേഖപ്പെടുത്തിക്കൊണ്ട് , അദ്ദേഹത്തിന്റെ കഠിനാധ്വാനത്തെയും സൗമ്യ സ്വഭാവത്തെയും പ്രധാനമന്ത്രി ഓർമിച്ചു. സംഘടനയ്ക്കും , പൊതു സേവന രംഗത്തും ശ്രീ ഭവാനി സിംഗ് നൽകിയ സംഭാവനകളെ പ്രധാനമന്ത്രി അനുസ്മരിച്ചു. അദ്ദേഹത്തിന്റെ ആത്മാവിന് നിത്യശാന്തിയും നേർന്നു.
പ്രധാനമന്ത്രിയുടെ ഓഫീസ്
100 ദശലക്ഷം ഡോസ് കോവിഡ് -19 വാക്സിൻ ഏറ്റവും വേഗത്തിൽ നൽകിയ രാജ്യമായി ഇന്ത്യ
കോവിഡ് -19 വാക്സിൻ 100 ദശലക്ഷം ഡോസുകൾ നൽകിയ ലോകത്തിലെ ഏറ്റവും വേഗതയേറിയ രാജ്യമായി ഇന്ത്യ. 85 ദിവസത്തിനുള്ളിൽ ഇന്ത്യ ഈ നേട്ടം കൈവരിച്ചപ്പോൾ അമേരിക്ക 89 ദിവസവും ചൈന 102 ദിവസം കൊണ്ടാണ് ഈ നാഴികക്കല്ലിലെത്തിയത്.
“ആരോഗ്യപൂർണ്ണവും കോവിഡ് -19 മുക്തവുമായ ഇന്ത്യ ഉറപ്പാക്കാനുള്ള ശ്രമങ്ങൾ ശക്തിപ്പെടുത്തുക”.വിശദാംശങ്ങളോടൊപ്പം പ്രധാനമന്ത്രി ഓഫീസ് ട്വീറ്റ് ചെയ്തു
മന്ത്രിസഭ
യുവജന കാര്യങ്ങളില് സഹകരിക്കുന്നതിനായുള്ള ഇന്ത്യ-താജിക്കിസ്ഥാന് ധാരണാപത്രത്തിനു മന്ത്രിസഭയുടെ അനുമതി
യുവജന കാര്യങ്ങളില് സഹകരിക്കുന്നതിനുള്ള ഇന്ത്യ-താജിക്കിസ്ഥാന് ധാരണാപത്രത്തിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം മുന്കാല പ്രാബല്യത്തോടെ അനുമതി നല്കി.
ഇന്ത്യയും താജിക്കിസ്ഥാനും തമ്മില് യുവതയുമായി ബന്ധപ്പെട്ട വിഷയങ്ങളില് സഹകരിക്കുന്നതിനായി 8-10-2018ന് ദുഷാന്ബേയില്വെച്ച് ധാരണാപത്രം ഒപ്പുവെച്ചിരുന്നു. കേന്ദ്ര യുവജനകാര്യ, കായിക വകുപ്പിനു വേണ്ടി ഇന്ത്യയുടെ താജിക്കിസ്ഥാന് സ്ഥാനപതി ശ്രീ. സോമനാഥ് ഘോഷും, താജിക്കിസ്ഥാന് ഗവണ്മെന്റിന്റെ യുവജന, കായിക വകുപ്പ് കമ്മിറ്റി ചെയര്മാന് ശ്രീ. അബ്ദുല്ലൊസാദ അഹ്തം റസ്തവുമാണു ധാരണാപത്രത്തില് ഒപ്പുവെച്ചത്.
അഞ്ചു വര്ഷമാണു ധാരണാപത്രത്തിന്റെ കാലാവധി. യുവാക്കളെയും യുവജനസംഘടനാ പ്രതിനിധികളെയും യുവാക്കളെ സംബന്ധിച്ച നയങ്ങള്ക്കു രൂപം നല്കുന്ന ഗവണ്മെന്റ് ഉദ്യോഗസ്ഥരെയും കൈമാറുകയും ഇരുരാജ്യങ്ങൡും യുവത്വവുമായി ബന്ധപ്പെട്ട വിഷയങ്ങളില് നടക്കുന്ന രാജ്യാന്തര സമ്മേളനങ്ങളിലും സെമിനാറുകൡും പങ്കെടുപ്പിക്കുകയും അച്ചടി പ്രസിദ്ധീകരണങ്ങളും ചലച്ചിത്രങ്ങളും അനുഭവങ്ങളും ഗവേഷണഫലവും യുവതയുമായി ബന്ധപ്പെട്ട മറ്റു വിവരങ്ങളും കൈമാറുകയും ഇരു രാജ്യങ്ങളിലും നടക്കുന്ന യുവജന ക്യാംപുകളിലും യുവജനോല്സവങ്ങളിലും മറ്റു യുവജന പരിപാടികളിലും പരസ്പരം പങ്കെടുപ്പിക്കുകയും ഇരു രാജ്യങ്ങളിലെയും പ്രസക്തമായ നിയമങ്ങള്ക്കും നിയന്ത്രണങ്ങള്ക്കും വിധേയമായി യോജിക്കാവുന്ന യുവജന വിഷയങ്ങളില് സഹകരിക്കുകയും ചെയ്യുക എന്നിവയാണു ധാരണാപത്രത്തിന്റെ പരിധിയില് വരിക.
ഇരു രാജ്യങ്ങളിലും നടക്കുന്ന യുവജന പരിപാടികൡ പങ്കാളിത്തം ഉണ്ടാവുകയും അറിവുകള് പങ്കുവെക്കുകയും യുവജനങ്ങളെ കൈമാറുകയും വഴി താജിക്കിസ്ഥാനുമായി യുവജന കാര്യങ്ങളില് നിലവിലുള്ള ബന്ധം മെച്ചപ്പെടുത്താന് ഉദ്ദേശിച്ചുള്ളതാണ് കരാര്.
നേട്ടങ്ങള്:
(യുവജന കാര്യങ്ങള് സംബന്ധിച്ച പരിപാടികള് സംഘടിപ്പിക്കുക വഴി ഈ രംഗത്തെ ആശയങ്ങളും മൂല്യങ്ങളും സംസ്കാരവും യുവാക്കള്ക്കിടയില് പ്രചരിപ്പിക്കാനും ഇന്ത്യയും താജിക്കിസ്ഥാനുമായുള്ള സൗഹാര്ദപരമായ ബന്ധം ദൃഢപ്പെടുത്താനും സാധിക്കും. ഇത്തരം ഉഭയകക്ഷി വിനിമയ പരിപാടികള് ജാതി, മത, ലിംഗ ഭേദമന്യേ എല്ലാ യുവാക്കള്ക്കും ഗുണപ്രദമായിരിക്കും. യുവാക്കള്ക്കിടയില് ആഗോള വീക്ഷണം വളര്ത്തിയെടുക്കാനും യുവജന കാര്യങ്ങളില് അവരുടെ അറിവും വൈദഗ്ധ്യവും വര്ധിപ്പിക്കാനും സഹായകമാകും.
AKA MRD - 859
വിദ്യാഭ്യാസ മന്ത്രാലയം
വിദ്യാഭ്യാസ മന്ത്രാലയത്തിന് കീഴിലുള്ള വിവിധ പദ്ധതികൾ, പരിപാടികൾ എന്നിവ അവലോകനം ചെയ്യാനുള്ള ഉന്നതതല യോഗത്തിന് കേന്ദ്ര വിദ്യാഭ്യാസ മന്ത്രി ആധ്യക്ഷ്യം വഹിച്ചു
(വിദ്യാഭ്യാസ മന്ത്രാലയം നടപ്പാക്കുന്ന വിവിധ പദ്ധതികൾ, പരിപാടികൾ എന്നിവയുടെ പുരോഗതി വിലയിരുത്തുന്ന ഉന്നതതല യോഗത്തിന് കേന്ദ്ര വിദ്യാഭ്യാസ മന്ത്രി ശ്രീ രമേശ് പൊഖ്റിയാൽ നിഷാങ്ക് ഇന്ന് ആധ്യക്ഷം വഹിച്ചു. സെക്രട്ടറി ശ്രീ അമിത് ഖരെ അടക്കമുള്ള ഉന്നത ഉദ്യോഗസ്ഥർ യോഗത്തിൽ സംബന്ധിച്ചു.
എല്ലാത്തരം സ്കോളർഷിപ്പുകളും മറ്റു ധനസഹായങ്ങളും കൃത്യസമയത്ത് വിതരണം ചെയ്യപ്പെടുന്നുണ്ട് എന്ന് ഉറപ്പാക്കാൻ യുജിസിക്ക് കേന്ദ്ര വിദ്യാഭ്യാസ മന്ത്രി നിർദ്ദേശം നൽകി. ഇതുമായി ബന്ധപ്പെട്ട ഒരു ഹെൽപ്പ് ലൈൻ സേവനത്തിനു തുടക്കം കുറിക്കണം എന്ന് അദ്ദേഹം ആവശ്യപ്പെട്ടു. രാജ്യത്തെ വിദ്യാർത്ഥി സമൂഹം നേരിടുന്ന എല്ലാവിധ പ്രശ്നങ്ങളും ഉടനടി പരിഹരിക്കാനും അദ്ദേഹം നിര്ദ്ദേശം നൽകി.
എൻജിനീയറിങ് കോഴ്സുകളിൽ അടക്കമുള്ള സാങ്കേതിക വിദ്യാഭ്യാസം, മാതൃഭാഷയിൽ ലഭ്യമാക്കുന്നതിന് അടുത്ത അധ്യയന വർഷം മുതൽ തുടക്കമാകും. ഇതിനായി ഏതാനും ഐഐടി കളെയും NIT കളെയും തെരഞ്ഞെടുത്തിട്ടുണ്ട്.
നിലവിലെ സാഹചര്യം പരിഗണിച്ചശേഷം മത്സര പരീക്ഷകൾക്കുള്ള പാഠ്യപദ്ധതിക്ക് ദേശീയ ടെസ്റ്റിംഗ് ഏജൻസി രൂപം നൽകുമെന്നും തീരുമാനമായിട്ടുണ്ട്. അടുത്ത വർഷത്തെ പരീക്ഷകൾ എപ്പോൾ, എങ്ങനെ നടത്തണം എന്നത് സംബന്ധിച്ച് വിദ്യാർത്ഥികൾ, മാതാപിതാക്കൾ, അധ്യാപകർ എന്നിവരിൽനിന്നും നിർദേശങ്ങൾ സ്വീകരിക്കുന്നതിനായി പ്രത്യേക പ്രചരണ പരിപാടിക്ക് വിദ്യാഭ്യാസ മന്ത്രാലയത്തിന് കീഴിൽ രൂപം നൽകാനും യോഗത്തിൽ തീരുമാനമായി.
പ്രധാനമന്ത്രിയുടെ ഓഫീസ്
എൽവിഎം3 യുടെ വിജയകരമായി വിക്ഷേപണത്തിന് പ്രധാനമന്ത്രിയുടെ അഭിനന്ദനം
ഏറ്റവും ഭാരമേറിയ വാഹനമായ എൽവിഎം3 വിജയകരമായി വിക്ഷേപിച്ചതിന് ഇന്ത്യൻ ബഹിരാകാശ ഏജൻസികളും സംഘടനകളുമായ , എൻഎസ്ഐഎൽ, ഇൻ-സ്പേസ്, ഐഎസ്ആർഒ എന്നിവയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു :
"ആഗോള കണക്റ്റിവിറ്റിക്ക് വേണ്ടിയുള്ള 36 ഒൺവെബ് ഉപഗ്രഹങ്ങളുമായി നമ്മുടെ ഏറ്റവും ഭാരമേറിയ വിക്ഷേപണ വാഹനമായ എൽവിഎം3 വിജയകരമായി വിക്ഷേപിച്ചതിന് എൻഎസ്ഐഎൽ ഇന്ത്യ , ഇൻ-സ്പേസ് ഐഎസ്ആർഒ എന്നിവയ്ക്ക് അഭിനന്ദനങ്ങൾ. എൽവിഎം3 ആത്മനിർഭരതയെ മാതൃകയാക്കുകയും ആഗോള വാണിജ്യ വിക്ഷേപണ സേവന വിപണിയിൽ ഇന്ത്യയുടെ മത്സരാധിഷ്ഠിത നേട്ടം വർദ്ധിപ്പിക്കുകയും ചെയ്യുന്നു."
ആരോഗ്യ, കുടുംബക്ഷേമ മന്ത്രാലയം
162.97 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ജനുവരി 25, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 162.97 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
 കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
പ്രധാനമന്ത്രിയുടെ ഓഫീസ്
ബയോടെക് സ്റ്റാർട്ടപ്പ് എക്സ്പോ - 2022 പ്രധാനമന്ത്രി നാളെ ഉദ്ഘാടനം ചെയ്യും
പ്രധാനമന്ത്രി ശ്രീ നരേന്ദ്ര മോദി ജൂൺ 9 ന് രാവിലെ 10:30 ന് ന്യൂഡൽഹിയിലെ പ്രഗതി മൈതാനിയിൽ ബയോടെക് സ്റ്റാർട്ടപ്പ് എക്സ്പോ - 2022 ഉദ്ഘാടനം ചെയ്യും.
ബയോടെക് സ്റ്റാർട്ടപ്പ് എക്സ്പോ - 2022 ജൂൺ 9, 10 തീയതികളിൽ നടക്കുന്ന രണ്ട് ദിവസത്തെ പരിപാടിയാണ്. കേന്ദ്ര ജൈവ സാങ്കേതിക വകുപ്പും ബയോടെക്നോളജി ഇൻഡസ്ട്രി റിസർച്ച് അസിസ്റ്റൻസ് കൗൺസിലും  ചേർന്നാണ് ഇത് സംഘടിപ്പിക്കുന്നത്. കൗൺസിൽ സ്ഥാപിച്ച് പത്ത് വർഷം തികയുന്നതിന്റെ ഭാഗമായാണ് പ്രദർശനം നടക്കുന്നത്. ‘ബയോടെക് സ്റ്റാർട്ടപ്പ് നവീനാശയങ്ങൾ : ആത്മനിർഭർ ഭാരതിലേക്ക്’ എന്നതാണ് എക്സ്പോയുടെ പ്രമേയം.
സംരംഭകർ, നിക്ഷേപകർ, വ്യവസായ പ്രമുഖർ, ശാസ്ത്രജ്ഞർ, ഗവേഷകർ, ബയോ ഇൻകുബേറ്റർമാർ , നിർമ്മാതാക്കൾ, റെഗുലേറ്റർമാർ, ഗവണ്മെന്റ് ഉദ്യോഗസ്ഥർ തുടങ്ങിയവരെ ബന്ധിപ്പിക്കുന്നതിനുള്ള വേദിയാകുന്ന എക്സ്പോയിൽ 300 ഓളം സ്റ്റാളുകൾ ഒരുക്കും. ആരോഗ്യ സംരക്ഷണം, ജീനോമിക്സ്, ബയോഫാർമ, കൃഷി, വ്യാവസായിക ബയോടെക്നോളജി, മാലിന്യത്തിൽ നിന്ന് മൂല്യം , ശുദ്ധ ഊർജ്ജം തുടങ്ങി വിവിധ മേഖലകളിൽ ജൈവ സാങ്കേതിക വിദ്യയുടെ പ്രയോഗം എടുത്തുകാട്ടും.
--ND--
(
റെയില്വേ മന്ത്രാലയം
ഇന്ത്യന് റെയില്വേ ഇതുവരെ  ഓടിച്ചത് 542 ശ്രമിക് സ്പെഷല് ട്രെയിനുകള്
(അതിഥി തൊഴിലാളികള്, തീര്ത്ഥാടകര്, ടൂറിസ്റ്റുകള്, വിദ്യാര്ത്ഥികള് തുടങ്ങി വിവിധ സ്ഥലങ്ങളില് കുടുങ്ങിപ്പോയവരുടെ യാത്രയ്ക്കായി കേന്ദ്ര ആഭ്യന്തര മന്ത്രാലയത്തിന്റെ നിര്ദേശ പ്രകാരം റെയില്വേ പ്രത്യേക ശ്രമിക് ട്രെയിനുകള് ഓടിക്കുന്നുണ്ട് .
മെയ് 12 രാവിലെ 9.30 വരെയുള്ള കണക്കനുസരിച്ച് വിവിധ സംസ്ഥാനങ്ങളില് നിന്നായി 542 ശ്രമിക് സ്്പെഷല് ട്രെയിനുകള് ഇന്ത്യന് റെയില്വേ ഓടിച്ചു. ഇതില് 448 എണ്ണം ലക്ഷ്യസ്ഥാനത്തെത്തി, ബാക്കി 94 ട്രെയിനുകള് ഓടിക്കൊണ്ടിരിക്കുന്നു.
സംസ്ഥാന അടിസ്ഥാനത്തില് ആന്ധ്രപ്രദേശ്, ഹിമാചല്പ്രദേശ്, കര്ണാടകം, ചത്തീസ്ഗഡ്, തമിഴ്നാട്, എന്നിവിടങ്ങളില് ഓരോന്നും ബിഹാറില് 117ഉം മധ്യപ്രദേശില് 38 ഉം മഹാരാഷ്ട്രയില് മൂന്നും ഒഡീഷയില് 29 ഉം രാജസ്ഥാനില് നാലും തെലങ്കാനയിലും ബംഗാളിലും രണ്ടു വീതവും ഉത്തര്പ്രദേശില് 221 ട്രെയിനുകളാണ് എത്തിച്ചേര്ന്നത്.
തിരുച്ചിറപ്പള്ളി, തിത്ലഗാര്, ബറൗനി, ഖാന്ദ്വ, ജഗന്നാഥപൂര്, ഖുര്ദ റോഡ്, പ്രയാഗ് രാജ്, ഛാപ്ര, ബാലിയ, ഗയ, വരാണസി, ധര്ഭാംഗ, ഗോരഖ്പൂര്, ലക്നൗ, ജാന്പൂര്, ഹാതിയ, ബസ്തി, ദനാപൂര്, മൂസാഫര്പൂര്, സഹര്സാ തുടങ്ങി നിരവധി നഗരങ്ങളിലേക്കാണ് ഈ ട്രെയിനുകള് ആളുകളെ എത്തിച്ചത്.
ഈ പ്രത്യേക ട്രെയിനുകളില് പുറപ്പെടുന്നതിനു മുമ്പ് യാത്രക്കാരെ രോഗപരിശോധനക്ക് വിധേയരാക്കുന്നുണ്ട്. യാത്രയില് അവര്ക്ക് സൗജന്യമായിഭക്ഷണവും വെള്ളവും നല്കുന്നുണ്ട്.
ഉപരാഷ്ട്രപതിയുടെ കാര്യാലയം
പുതിയ മേഖലകളിൽ കഴിവുകൾ വികസിപ്പിക്കാൻ സായുധസേനയോട് ഉപരാഷ്ടപതിയുടെ ആഹ്വാനം
ന്യൂ ഡൽഹി: മെയ് 17 , 2022
യുദ്ധ രംഗത്തു ഡ്രോണുകളുടെയും സൈബർ യുദ്ധത്തിന്റെയും വർദ്ധിച്ചുവരുന്ന ഉപയോഗത്തോടൊപ്പം സംഘർഷങ്ങളുടെ സങ്കര സ്വഭാവവും യുദ്ധക്കളത്തിലേക്ക് ഒരു മാറ്റം കൊണ്ടുവന്നിട്ടുണ്ടെന്നും ഇത് കണക്കിലെടുത്തു കൊണ്ട് പുതിയതും ഉയർന്നുവരുന്നതുമായ മേഖലകളിൽ കഴിവുകൾ വികസിപ്പിക്കാൻ ഉപരാഷ്ട്രപതി ശ്രീ എം. വെങ്കയ്യ നായിഡു സായുധ സേനയോട് ആവശ്യപ്പെട്ടു . ഇന്ത്യൻ സൈന്യത്തെ ഒരു 'ഭാവി ശക്തി'യായി വികസിപ്പിക്കുക എന്നത് നമ്മുടെ കാഴ്ചപ്പാടായിരിക്കണം എന്നും അദ്ദേഹം പറഞ്ഞു.
വെല്ലിംഗ്ടണിലെ ഡിഫൻസ് സർവീസസ് സ്റ്റാഫ് കോളേജിലെ ഉദ്യോഗസ്ഥരെയും ജീവനക്കാരെയും അഭിസംബോധന ചെയ്യവെ, വളരെ സങ്കീർണ്ണവും പ്രവചനാതീതവുമായ ഭൗമ-രാഷ്ട്രീയ അന്തരീക്ഷത്തിൽ ഇന്ത്യ ഒന്നിലധികം സുരക്ഷാ വെല്ലുവിളികൾ നേരിടുന്നുണ്ടെന്ന് അദ്ദേഹം പറഞ്ഞു. പുറത്തുനിന്നും അകത്തുനിന്നും നിരവധി തരത്തിലുള്ള ഭീഷണികൾ നേരിടുന്നുണ്ടെന്ന് ചൂണ്ടിക്കാട്ടിയ അദ്ദേഹം , ഏത് വെല്ലുവിളിയും നേരിടാനും ഏത് സുരക്ഷാ ഭീഷണിയും ശക്തമായി ചെറുക്കാനും നമ്മുടെ സായുധ സേന പൂർണ്ണമായും സജ്ജരായിരിക്കണമെന്ന്ആവശ്യപ്പെട്ടു
ഈ അവസരത്തിൽ, ഭൗമ-രാഷ്ട്രീയ കാഴ്ചപ്പാടുകൾ , ഭീകരവാദം, കാലാവസ്ഥാ വ്യതിയാനം എന്നിവ സുരക്ഷാ സംവിധാനത്തിന്റെ സങ്കീർണ്ണത വർദ്ധിപ്പിച്ചിട്ടുണ്ടെന്നും അത്തരം വിഷയങ്ങളെക്കുറിച്ച് ആഴത്തിൽ മനസ്സിലാക്കണമെന്നും ശ്രീ നായിഡു പറഞ്ഞു.
പ്രതിരോധ രംഗത്തും ബഹിരാകാശ സാങ്കേതിക വിദ്യയിലും സ്വാശ്രയത്വം കൈവരിക്കേണ്ടതിന്റെ ആവശ്യകത ഊന്നിപ്പറഞ്ഞ ശ്രീ നായിഡു, ഈ നിർണായക മേഖലയിൽ ആത്മനിർഭർ ഭാരതത്തിനായി നിരവധി സംരംഭങ്ങൾ സ്വീകരിക്കുന്നതിന് ഗവണ്മെന്റിനെ അഭിനന്ദിച്ചു.
IE/SKY
(Visitor Counter : 65
പ്രത്യേക സേവനങ്ങളും ഫീച്ചറുകളും
ഡിവിഷണല് തപാല് അദാലത്ത്
കൊച്ചി: മെയ് 18, 2022
എറണാകുളം ആര്എംഎസ് ഇകെ ഡിവിഷന്റെ 2022 ഒന്നാം പാദത്തിലെ ഡിവിഷണല് തല തപാല് അദാലത്ത് 2022 ജൂൺ 8-ന് രാവിലെ 11.00 ന് എറണാകുളം ആര്എംഎസ് ഇകെ ഡിവിഷന്റെ ഓഫീസ് ഗൂഗിള് മീറ്റ് പ്ലാറ്റ്ഫോം വഴി ഓൺലൈനായി നടത്തും.
എറണാകുളം ആര്എംഎസ് ഇകെ ഡിവിഷന്റെ തപാല് സേവനങ്ങളുമായി ബന്ധപ്പെട്ട പരാതികള് അദാലത്തില് ഉന്നയിക്കാം.
അദാലത്തില് പങ്കെടുക്കാന് ആഗ്രഹിക്കുന്നവര് പരാതികള്/അഭിപ്രായങ്ങൾ srmekdn.keralapost[at]gmail[dot]com എന്ന ഇ-മെയില് വിലാസത്തിലോ 'The 'Superintendent, RMS EK Division, Kochi-682011' എന്ന തപാല് വിലാസത്തിലോ അയക്കേണ്ടതാണ്. പരാതികള് അയക്കുന്ന കവറിന് മുകളിലും ഇ-മെയിലിലും 'ഡാക് അദാലത്ത്' എന്ന് രേഖപ്പെടുത്തേണ്ടതാണ്. പരാതിക്കാരന്റെ മൊബൈല് നമ്പരും ഇ-മെയില് വിലാസവും വ്യക്തമായി രേഖപ്പെടുത്തണം.
പരാതികള് അയക്കാനുള്ള അവസാന തീയതി 2022 ജൂൺ 1 ആണ്. അദാലത്തിന്റെ ഗൂഗിള് മീറ്റ് ഐഡി പരാതിക്കാരന്റ്റെ ഇ-മെയില് വിലാസത്തിൽ നേരിട്ട് അറിയിക്കുന്നതാണ്.
(Visitor Counter : 13
മന്ത്രിസഭ
ആരോഗ്യ, ഔഷധ മേഖലകളിൽ ഇന്ത്യയും സുരിനാമും തമ്മിലുള്ള ധാരണ പത്രത്തിന് കേന്ദ്ര മന്ത്രിസഭയുടെ അംഗീകാരം
ആരോഗ്യ, ഔഷധ മേഖലകളിൽ സഹകരിക്കുന്നതിന് ഇന്ത്യയും, സുരിനാം ആരോഗ്യമന്ത്രാലയവും തമ്മിലുള്ള ധാരണാപത്രത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ഇന്ന് ചേർന്ന കേന്ദ്രമന്ത്രിസഭാ യോഗം അംഗീകാരം നൽകി. സംയുക്ത പദ്ധതികളിലൂടെയും ആരോഗ്യരംഗത്തെ സാങ്കേതികവിദ്യാ വികസനത്തിലൂടെയും ഇരുരാജ്യങ്ങളിലെയും ആരോഗ്യ മന്ത്രാലയങ്ങൾ തമ്മിൽ ഉള്ള സഹകരണം, വർധിപ്പിക്കുന്നതിനു ഈ ധാരണ പത്രം സഹായിക്കും. പൊതു ആരോഗ്യ സമ്പ്രദായത്തിലെ വൈദഗ്ധ്യം പങ്കുവയ്ക്കുന്നതിലൂടെ യും, പ്രധാന മേഖലകളിലെ ഗവേഷണ വികസന പ്രവർത്തനങ്ങളിലൂടെയും ആത്മ നിർഭർ ഭാരത് പദ്ധതിക്ക് ഈ ധാരണ പത്രം സഹായിക്കും.
പ്രധാന പ്രത്യേകതകൾ:
ഇരു രാജ്യങ്ങളും തമ്മിലുള്ള പ്രധാന സഹകരണ മേഖലകൾ:
1. ഡോക്ടർമാർ, ആരോഗ്യപ്രവർത്തകർ,മറ്റ് ആരോഗ്യ വിദഗ്ധർ, ഉദ്യോഗസ്ഥർ തുടങ്ങിയവർക്ക് വേണ്ട പരിശീലനവും പരസ്പര കൈമാറ്റവും.
2. മനുഷ്യ വിഭവശേഷി വികസനവും ആരോഗ്യ സംവിധാനങ്ങളുടെ രൂപീകരണവും.
3.ആരോഗ്യമേഖലയിലുള്ളവർക്ക് ഹ്രസ്വകാല പരിശീലനം.
4. ഔഷധങ്ങൾ, മെഡിക്കൽ ഉപകരണങ്ങൾ, സൗന്ദര്യവർധക വസ്തുക്കൾ എന്നിവയുടെ നിയന്ത്രണവും വിവര കൈമാറ്റവും.
5.ഔഷധ മേഖലയിലെ വ്യാപാര വികസന അവസരങ്ങൾ പ്രോത്സാഹിപ്പിക്കൽ.
6. ജനറിക് മരുന്നുകളുടെയും മറ്റ് അവശ്യ മരുന്നുകളുടെയും സംഭരണവും, മരുന്നു വിതരണത്തിനുള്ള സഹായവും.
7. ആരോഗ്യ ഉപകരണങ്ങളുടെയും ഫാർമസ്യൂട്ടിക്കൽ ഉൽപ്പന്നങ്ങളുടെയും സംഭരണം
8. പുകയില നിയന്ത്രണം, മാനസികാരോഗ്യ പ്രവർത്തനങ്ങളുടെ പ്രോത്സാഹനം,വിഷാദരോഗത്തെ നേരത്തെ കണ്ടെത്തി ചികിത്സിക്കൽ, ഡിജിറ്റൽ ആരോഗ്യം, ടെലിമെഡിസിൻ തുടങ്ങി ഇരുരാജ്യങ്ങൾക്കും താല്പര്യവും പരസ്പരം തീരുമാനിച്ച വിഷയങ്ങളിൽ സഹകരണവും എന്നിവയാണ് ധാരണ പത്രത്തിലൂടെ ലക്ഷ്യമിടുന്നത്.
യുവജനകാര്യ, കായിക മന്ത്രാലയം
സായ് എല്എന്സിപി ദ്വിവത്സര സമ്മേളനം കേന്ദ്ര മന്ത്രി ശ്രീ. അനുരാഗ് സിംഗ് താക്കൂര് വെര്ച്വല് പ്ലാറ്റ്ഫോം വഴി ഉദ്ഘാടനം ചെയ്യും
സ്പോര്ട്സ് അതോറിറ്റി ഓഫ് ഇന്ത്യ, ലക്ഷ്മിഭായ് നാഷണല് കോളേജ് ഓഫ് ഫിസിക്കല് എജ്യുക്കേഷന്, കാര്യവട്ടം, തിരുവനന്തപുരം  2021 ഡിസംബര് 16 മുതല് 18 വരെ വെര്ച്വല് മോഡില് ഇന്റര്നാഷണല് സൊസൈറ്റി ഫോര് കംപാരിറ്റീവ് ഫിസിക്കല് എജ്യുക്കേഷന് ആന്ഡ് സ്പോര്ട്ടിന്റെ  21-ാമത് ദ്വിവത്സര സമ്മേളനം സംഘടിപ്പിക്കും. 'കായിക വിദ്യാഭ്യാസം, കായികം, ശാരീരിക പ്രവര്ത്തനങ്ങള് എന്നിവ അന്താരാഷ്ട്ര പശ്ചാത്തലത്തില്' എന്ന വിഷയത്തെ അടിസ്ഥാനമാക്കിയുള്ള സമ്മേളനം ഡിസംബര് 16 ന് രാവിലെ 11:00 മണിക്ക് കേന്ദ്ര യുവജനകാര്യ, കായിക , വാര്ത്താ വിതരണ പ്രക്ഷേപണ മന്ത്രി ശ്രീ അനുരാഗ് സിംഗ് താക്കൂര് വെര്ച്വല് പ്ലാറ്റ്ഫോം വഴി ഉദ്ഘാടനം ചെയ്യും.
(Visitor Counter : 61
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 204.34 കോടി കടന്നു
ന്യൂ ഡൽഹി: ഓഗസ്റ്റ് 21, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 209.67 കോടി  കടന്നു. 2,79,10,768 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.99 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 99,879 പേരാണ്. ഇത് ആകെ രോഗബാധിതരുടെ 0.23 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 12,783 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,37,12,218 ആയി. ദേശീയ രോഗമുക്തി നിരക്ക് 98.59.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 11,539 പേർക്കാണ്.
 പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 3.88 ശതമാനമാണ്. പ്രതിദിന രോഗസ്ഥിരീകരണ നിരക്ക് 3.75 ശതമാനമാണ്.
RRTN
യു.പി.എസ്.സി
2022 ഏപ്രിലിൽ യു പി എസ് സി അന്തിമമാക്കിയ റിക്രൂട്ട്മെന്റ് ഫലങ്ങൾ
ന്യൂ ഡൽഹി: മെയ് 18, 2022
ഇനിപ്പറയുന്ന നിയമന ഫലങ്ങൾ യൂണിയൻ പബ്ലിക് സർവീസ് കമ്മീഷൻ 2022 ഏപ്രിൽ മാസത്തിൽ അന്തിമമാക്കി. ശുപാർശ ചെയ്യപ്പെട്ട പരീക്ഷാര്ഥികളെ തപാൽ മുഖേന നേരിട്ട് അറിയിച്ചിട്ടുണ്ട്.
(Visitor Counter : 83
ജൽ ശക്തി മന്ത്രാലയം
9 കോടി ഗ്രാമീണ ഭവനങ്ങൾക്ക് ടാപ്പ് വഴി ജലം നൽകി ,നേട്ടത്തിന്റെ നാഴികക്കല്ലുമായി ജൽ ജീവൻ മിഷൻ.
ന്യൂ ഡൽഹി ,ഫെബ്രുവരി 16 ,2022
2024-ഓടെ രാജ്യത്തെ എല്ലാ വീട്ടിലും ശുദ്ധമായ ടാപ്പ് ജലം ലഭ്യമാക്കുകയാണ് ജൽ ജീവൻ മിഷൻ ലക്ഷ്യമിടുന്നത്. ഇന്ന് രാജ്യത്തെ 9 കോടി ഗ്രാമീണ കുടുംബങ്ങൾക്ക് പൈപ്പ് വഴി ശുദ്ധമായ ജലവിതരണത്തിന്റെ പ്രയോജനം ലഭിച്ചിട്ടുണ്ട്
2019 ഓഗസ്റ്റ് 15-ന് മിഷന്റെ പ്രഖ്യാപന വേളയിൽ , 19.27 കോടി കുടുംബങ്ങളിൽ 3.23 കോടി  കുടുംബങ്ങൾക്ക് മാത്രമേ ഇന്ത്യയിൽ ടാപ്പ് വെള്ള കണക്ഷനുകൾ ഉണ്ടായിരുന്നുള്ളൂ. ഇന്ന് 98 ജില്ലകളും 1,129 ബ്ലോക്കുകളും 66,067 ഗ്രാമപഞ്ചായത്തുകളും 1,36,135 ഗ്രാമങ്ങളും ‘ഹർ ഘർജൽ’ ആയി മാറിയിരിക്കുന്നു. ഗോവ, ഹരിയാന, തെലങ്കാന, ആൻഡമാൻ & നിക്കോബാർ ദ്വീപുകൾ, പുതുച്ചേരി, ദാദർ & നഗർ ഹവേലി, ദാമൻ & ദിയു എന്നിവിടങ്ങളിൽ എല്ലാ ഗ്രാമീണ ഭവനങ്ങളിലും ടാപ്പ് ജലവിതരണമുണ്ട്.
അഞ്ച് വർഷത്തിനുള്ളിൽ എല്ലാ ഗ്രാമീണ കുടുംബങ്ങൾക്കും ടാപ്പ് ജലവിതരണം എന്ന ബൃഹത്തായ ദൗത്യം കൈവരിക്കുന്നതിന് 3.60 ലക്ഷം കോടി രൂപ അനുവദിച്ചു. 3.8 കോടി കുടുംബങ്ങൾക്ക് ടാപ്പ് വെള്ളം നൽകുന്നതിനായി 2022-23 ലെ കേന്ദ്ര ബജറ്റിൽ ‘ഹർ ഘർ ജല്’ പദ്ധതിക്ക് 60,000 കോടി അനുവദിച്ചു.
മേൽപ്പറഞ്ഞവ കൂടാതെ 2021-22ൽ 26,940 കോടി രൂപ സംസ്ഥാനങ്ങൾക്ക് അനുവദിച്ചിട്ടുണ്ട്. അടുത്ത അഞ്ച് വർഷത്തേക്ക് അതായത് 2025-26 വരെ 1,42,084 കോടി രൂപയുടെ ധനസഹായം ഉറപ്പുനൽകിയിട്ടുണ്ട്.
സ്കൂളുകളിലും അങ്കണവാടികളിലും ശുദ്ധമായ പൈപ്പ് വെള്ളം ലഭ്യമാക്കുന്നതിനായി 100 ദിവസത്തെ പ്രചാരണ പരിപാടി 2020 ഒക്ടോബർ 2-ന് ആരംഭിച്ചു. ഇതുവരെ രാജ്യത്തുടനീളമുള്ള 8.46 ലക്ഷം സ്കൂളുകളിലും  8.67 ലക്ഷം  അങ്കണവാടികളിലും ടാപ്പ് ജലവിതരണം വഴി കുടിവെള്ളം ലഭ്യമാക്കിയിട്ടുണ്ട്. കേരളം ഉൾപ്പെടെ നിരവധി സംസ്ഥാനങ്ങൾ എല്ലാ സ്കൂളുകളിലും ടാപ്പ് വെള്ളം ലഭ്യമാക്കിയിട്ടുണ്ട്.
ജൽ ജീവൻ മിഷനെക്കുറിച്ചുള്ള എല്ലാ വിവരങ്ങളും പൊതുജനങ്ങൾക്ക് ലഭ്യമാണ് .കൂടാതെ https://ejalshakti.gov.in/jjmreport/JJMIndia.aspx എന്നതിൽ വിവരങ്ങൾ ലഭിക്കും .
(Visitor Counter : 142
PIB Headquarters
ഫിലാറ്റലി പ്രശ്നോത്തരി ജനുവരി എട്ടിലേക്ക് മാറ്റി
തപാല് വകുപ്പിന്റെ 'ദീന്ദയാല് സ്പര്ശ് യോജന' സ്കോളര്ഷിപ്പ് പദ്ധതിയുമായി ബന്ധപ്പെട്ട് ഈ മാസം 19 ന്  നടത്താന് നിശ്ചയിച്ചിരുന്ന ഫിലാറ്റലി പ്രശ്നോത്തരി  ജനുവരി 8 ലേക്ക് മാറ്റി. പ്രശ്നോത്തരിയ്ക്ക് അപേക്ഷ സമര്പ്പിക്കുന്നതിനുള്ള അവസാന തീയതി ഈ മാസം 29 ലേക്ക്  നീട്ടിയതായും കേരള സര്ക്കിള് ചീഫ് പോസ്റ്റ് മാസ്റ്റര് ജനറല് അറിയിച്ചു.
(AM MRL– 795
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങള്
രാജ്യത്തെ പ്രതിദിന രോഗമുക്തരില് 60 ശതമാനവും 5 സംസ്ഥാനങ്ങളില് നിന്ന്
ആകെ രോഗമുക്തര് ഏകദേശം 35.5 ലക്ഷം
രാജ്യത്ത് കോവിഡ് രോഗമുക്തരുടെ എണ്ണം തുടര്ച്ചയായി ഉയരുകയാണ്. കഴിഞ്ഞ 24 മണിക്കൂറിനുള്ളില് 70,880 പേരാണ് കോവിഡ് രോഗമുക്തരായത്. മഹാരാഷ്ട്രയില് മാത്രം ഒരു ദിവസം 14,000-ത്തിലധികം പേര് രോഗമുക്തരായി. ആന്ധ്രാപ്രദേശില് പതിനായിരത്തിലധികം പേര് കോവിഡ് മുക്തരായി.
ഇതോടെ രാജ്യത്തെ ആകെ രോഗമുക്തരുടെ എണ്ണം 35,42,663 ആയി. രോഗമുക്തിനിരക്ക്- 77.65%
അടുത്തിടെ രോഗമുക്തരായവരുടെ 60 ശതമാനവും അഞ്ച് സംസ്ഥാനങ്ങളില്നിന്നാണ്. മഹാരാഷ്ട്ര, തമിഴ്നാട്, ആന്ധ്രപ്രദേശ്, കര്ണാടക, ഉത്തര്പ്രദേശ് എന്നിവയാണ് ഈ സംസ്ഥാനങ്ങള്.
കഴിഞ്ഞ 24 മണിക്കൂറിനുള്ളില് 96,551 പേരാണ് രാജ്യത്ത് പുതുതായി കോവിഡ് രോഗബാധിതരായത്. മഹാരാഷ്ട്രയില് മാത്രം 23,000 ത്തിലധികം പേരും ആന്ധ്രയില് പതിനായിരത്തിലധികം പേരും രോഗബാധിതരായി.
പുതിയ കേസുകളില് 57 ശതമാനവും മേല്പ്പറഞ്ഞ സംസ്ഥാനങ്ങളിലാണ്.
രാജ്യത്ത് കോവിഡ് ചികിത്സയിലുള്ളവരുടെ എണ്ണം 9,43,480 ആണ്. 2,60,000 രോഗികളുമായി മഹാരാഷ്ട്രയാണ് മുന്നില്. കര്ണാടകയില് ഒരുലക്ഷത്തിലധികം രോഗബാധിതരുണ്ട്.
ചികിത്സയിലുള്ളവരില് 74 ശതമാനവും ഒമ്പത് സംസ്ഥാനങ്ങളിലാണുള്ളത്. മഹാരാഷ്ട്ര, കര്ണാടക, ആന്ധ്രാപ്രദേശ് എന്നിവിടങ്ങളിലാണ് രോഗികളുടെ 48 ശതമാനവുമുള്ളത്.
കഴിഞ്ഞ 24 മണിക്കൂറിനുള്ളില് രാജ്യത്ത് 1,209 കോവിഡ് മരണങ്ങളാണ് റിപ്പോര്ട്ട് ചെയ്തത്. മഹാരാഷ്ട്രയില് 495, കര്ണാടകയില് 129, ഉത്തര്പ്രദേശില് 94 എന്നിങ്ങനെയാണ് കോവിഡ് മരണങ്ങളുടെ എണ്ണം.
പ്രധാനമന്ത്രിയുടെ ഓഫീസ്
ഫെഡറേഷന് ഓഫ് ഇന്ത്യന് ചേമ്പര് ഓഫ് കൊമേഴ്സ് ആന്ഡ് ഇന്ഡസ്ട്രിയുടെ 93 -ാമതു പൊതു സമ്മേളനം ഉദ്ഘാടനം ചെയ്തുകൊണ്ടു പ്രധാനമന്ത്രി നടത്തിയ പ്രസംഗം
ഫെഡറേഷന് ഓഫ് ഇന്ത്യന് ചേമ്പര് ഓഫ് കൊമേഴ്സ് ആന്ഡ് ഇന്ഡസ്ട്രിയുടെ 93 -ാമതു വാര്ഷിക പൊതു സമ്മേളനവും പ്രതിനിധിയോഗവും വിഡിയോ കോണ്ഫറണ്സിംങിലൂടെ ഉദ്ഘാടനം ചെയ്തുകൊണ്ട് പ്രധാനമന്ത്രി ശ്രീ നരേന്ദ്ര മോദി പ്രസംഗിച്ചു. ആഭ്യന്തര ആവശ്യങ്ങള് നിറവേറ്റുന്നതിനും ഇന്ത്യയെ ശക്തമായ ആഗോള ബ്രാന്ഡാക്കി നിലനിര്ത്തുന്നതിന് അതിനുള്ള കാര്യപ്രാപ്തിയെയും പ്രധാനമന്ത്രി പ്രശംസിച്ചു. ആത്മനിർഭർ ഭാരതിനോട് ഇവിടുത്തെ പൗരന്മാരുടെ പ്രതിബദ്ധത, സ്വകാര്യ മേഖലയില് രാജ്യത്തിനുള്ള വിശ്വാസത്തിന് ഉത്തമ ഉദാഹരണമാണ് എന്നും അദ്ദേഹം പറഞ്ഞു.
കഴിഞ്ഞ ആറു വര്ഷമായി ഈ ഗവണ്മെന്റ് രാജ്യത്തെ എല്ലാ മേഖലയിലെയും ഗുണഭോക്താക്കളെ പ്രോത്സാഹിപ്പിച്ചു വരികയാണ് എന്ന് ശ്രീ മോദി ചൂണ്ടിക്കാട്ടി. ഉത്പാദനം മുതല് സൂക്ഷ്മ ചെറുകിട ഇടത്തരം സംരംഭക മേഖല വരെ, കൃഷി മുതല് അടിസ്ഥാന വികസനം വരെ, വ്യാവസായിക സാങ്കേതിക വിദ്യ മുതല് നികുതി സമ്പ്രദായം വരെ, ഭൂമി ഇടപാടു മുതല് ചട്ടങ്ങളുടെ സുസാധ്യത വരെയുള്ള സമഗ്രമായ പരിഷ്കാരങ്ങളില് ഇതു പ്രതിഫലിക്കുന്നു എന്നും അദ്ദേഹം കൂട്ടി ചേര്ത്തു.
നമ്മുടെ വ്യവസായത്തിന് ഭിത്തികളല്ല പാലങ്ങളാണ് ആവശ്യം എന്ന് പ്രധാനമന്ത്രി സദസിനോട് പറഞ്ഞു. സമ്പത്തിന്റെ വിവിധ മേഖലകളെ വേര്തിരിക്കുന്ന ഭിത്തികളെ നീക്കം ചെയ്താല് എല്ലാവര്ക്കും പുതിയ അവസരങ്ങള് ലഭിക്കും. പ്രത്യേകിച്ച് കൃഷിക്കാര്ക്ക് പുതിയ സാധ്യതകള് ലഭിക്കും. സാങ്കേതിക വിദ്യയിലും ശീതീകരണികളിലും കാര്ഷിക മേഖലയിലുമുള്ള നിക്ഷേപം കൃഷിക്കാര്ക്ക് പ്രയോജനകരമാകും. കൃഷി, സേവനം, ഉത്പാദനം, സാമൂഹിക മേഖല എന്നിവയെ പരസ്പര പൂരിതമാക്കുന്നതിന് വഴികള് കണ്ടെത്തുവാന് ഊര്ജ്ജ മേഖലയില് മൂലധന നിക്ഷേപം നടത്തു എന്ന് പ്രധാന മന്ത്രി ആഹ്വാനം ചെയ്തു. ഫെഡറേഷന് ഓഫ് ഇന്ത്യന് ചേമ്പര് ഓഫ് കൊമേഴ്സ് ആന്ഡ് ഇന്ഡസ്ട്രി പോലുള്ള സംഘടനകള്ക്ക് ഈ സംരംഭത്തില് പാലവും പ്രചോദനവുമാകുന്നതിന് സാധിക്കും.
കാര്ഷിക മേഖലയില് സ്വകാര്യ നിക്ഷേപം വേണ്ടത്ര തൃപ്തികരമായ വിധത്തില് നടന്നിട്ടില്ല എന്ന് ശ്രീ മോദി ചൂണ്ടിക്കാട്ടി. വിതരണ ശൃംഖല, ശീതീകരണ സംഭരണികള്, വളം തുടങ്ങിയ മണ്ഡലങ്ങളില് സ്വകാര്യ മേഖലയുടെ താത്പര്യവും നിക്ഷേപവും ആവശ്യമായിരിക്കുന്നു എന്നും അദ്ദേഹം വ്യക്തമാക്കി.
ഗ്രാമങ്ങളിലും ഭാഗിക ഗ്രാമങ്ങളിലും ദ്വിതല ത്രിതല നഗരങ്ങളിലും ഈ നല്ല മാറ്റം സംഭവിക്കുന്നതിന് വേണ്ട ക്രമീകരണങ്ങള് ഒരുക്കുവാന്നും അത്തരം മേഖലകളിലെ അവസരങ്ങള് ഉപയോഗിക്കുവാനും മുതിര്ന്ന വാണിജ്യ വ്യവസായ നേതൃത്വത്തെ പ്രധാനമന്ത്രി ക്ഷണിച്ചു. ഇന്ന് നഗരങ്ങളിലെ ഇന്റര്നെറ്റ് ഉപയോക്താക്കളെക്കാള് ഗ്രാമങ്ങളിലെ ഇന്റര്നെറ്റ് ഉപയോക്താക്കളുടെ സംഖ്യ വര്ധിച്ചതായും ഇന്ത്യയിലെ ഏകദേശം പകുതി നവസംരംഭങ്ങളും ദ്വിതല ത്രിതല നരങ്ങളിലാണ് സ്ഥാപിതമായിരിക്കുന്നത് എന്നും പ്രധാനമന്ത്രി അറിയിച്ചു. പൊതു വൈഫൈ ഹോട്ട് സ്പോട്ടുകള്ക്കായി അടുത്തയിടെ പ്രധാന് മന്ത്രി വാണിക്ക് അനുമതി നല്കിയതായി അദ്ദേഹം സൂചിപ്പിച്ചു. സംരംഭകര് ഗ്രാമീണ സമ്പര്ക്ക പരിശ്രമങ്ങളില് പങ്കാളികളാകണമെന്നും അദ്ദേഹം പറഞ്ഞു.
സ്വാതന്ത്ര്യ സമരത്തില് ചേംബര് ഓഫ് കോമേഴ്സിന്റെ പങ്ക് അദ്ദേഹം അനുസ്മരിച്ചു. അതിനാല് രാഷ്ട്ര പുനര് നിര്മ്മാണത്തില് അവരുടെ പങ്ക് കൂടുതല് വ്യാപിപ്പിക്കാനും പ്രധാനമന്ത്രി ആവശ്യപ്പെട്ടു.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 151.70 കോടിയിലധികം വാക്സിന് ഡോസുകള്
ഉപയോഗിക്കാത്ത 19.52 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. ഏവര്ക്കും കോവിഡ്-19 പ്രതിരോധ കുത്തിവയ്പു നല്കുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂണ് 21നാണ് തുടക്കമായത്. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,51,70,64,205
ബാക്കിയുള്ളത്
19,52,96,356
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 151.70 കോടിയിലധികം  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 19.52 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(Visitor Counter : 114